Nr. \_\_\_\_\_\_ Prot. Tiranë më \_\_\_/\_\_\_ 2019

**LËNDA:** Njoftim për shpallje konkursi publik.

**DREJTUAR:** AGJENCISË SË PROKURIMIT PUBLIK

**TIRANË**

**Universiteti Politeknik i Tiranës, Instituti i Gjeoshkencave, Energjisë, Ujit dhe Mjedisit shpall vendet e punës si më poshtë:**

**I. Departamenti i Sizmiologjisë shpall 2 (dy) vende pune, një për punonjës kërkimor dhe një për punonjës ndihmës kërkimor – shkencor.**

**Kriteret e punësimit për punonjës kërkimor-shkencor profili Sizmolog**

1. Diplomë të Nivelit të Dytë “Master i Shkencave” në Fizike, Inxhinieri Fizike.
2. Nota mesatare mbi 8.0.
3. Preferohen kandidatët me gradën shkencore “Doktor”, ose në proces doktorature në fushën e sizmiologjisë.
4. Preferohen kandidatët me eksperiencë pune të paktën 5-vjet, në fushën përkatëse.
5. Të ketë publikime në revista shkencore dhe pjesëmarrje në konferenca shkencore, në fushën e Sizmiologjisë.
6. Të ketë njohuri në përdorimin e programeve kompjuterikë bazë dhe të atyre specifikë të lidhur me fushën e përpunimit të sinjalit.
7. Njohuri të gjuhëve të huaja, preferohet ajo Angleze, e dokumentuar.
8. Aftësi të mira komunikimi dhe pune në grup. Të jetë i disponueshëm dhe të punojë në mënyrë të pavarur në terren për kontrollin, mirëmbajtjen dhe konfigurimin e paisjeve te rrjetit sizmiologjik dhe në rastin e situatave emergjente sizmike.

**Kriteret e punësimit për punonjësin ndihmës kërkimor-shkencor Specialist i monitorimit të aktivitetit sizmik, janë si më poshtë:**

1. Diplomë të Nivelit të Dytë, preferohet “Master i Shkencave” sipas renditjes: në Fizike, Inxhinieri Gjeologjike, Inxhinieri Fizike, Gjeoinformatike, Teknologji Informacioni.
2. Të ketë njohuri të mira kompjuterike, të dokumentuara.
3. Preferohen kandidatët me eksperiencë pune të paktën 5-vjet.
4. Njohuri të gjuhëve të huaja, preferohet ajo Angleze, e dokumentuar.
5. Aftësi të mira komunikimi dhe pune në grup.
6. Të jetë i disponueshëm dhe të punojë në monitorim te vazhdueshem në sistemin me 3-turne (regjim observatori 24/7).

**II.Departamenti i Klimës dhe Mjedisit shpall një vend pune për 1 (një) punonjës kërkimor-shkencor në fushën e Klimës / Meteorologjisë.**

**Kriteret e punësimit janë:**

1. Diplomë universitare (preferohet univesitet publik) në degën Gjeografi.
2. Nota mesatare e universitetit mbi 8.0.
3. Nota mesatare e shkollës së mesme mbi 8.0.
4. Njohuri të gjuhëve të huaja, preferohet ajo Angleze, e dokumentuar.
5. Vlerësime të mëparshme institucionale (kombëtare/ndërkombëtare)

në fushat e klimës dhe mjedisit.

1. Eksperienca të mëparshme pune në lidhje me fushat e klimës dhe mjedisit.
2. Pjesëmarrje në konferenca, publikime shkencore në fushat e klimës dhe mjedisit.
3. Trajnime, kurse, certifikime pasuniversitare në fushat e klimës dhe mjedisit.
4. Patentë drejtimi automjeti.

**III. DOKUMENTACIONI DHE AFATI I DORËZIMIT**

Të gjithë kandidatët që aplikojnë duhet të paraqesin brenda datës **31.05.2019** pranë Zyrës së Burimeve Njerëzore në Rektoratin e Universitetit Politeknik të Tiranës dokumentacionin e mëposhtëm:

1. Kërkesë me shkrim për aplikim;
2. Curriculum Vitae;
3. Diplomën e studimeve universitare dhe listën e notave të noterizuar. (Aplikantët qe kane kryer studime jashtë shtetit duhet të kenë bërë njohjen e diplomave nga MASR);
4. Kopje e Diplomës Master i Nivelit të Dytë ose “DOKTOR” të noterizuar, ne rast se ka. (Aplikantët që kane kryer studime jashtë shtetit duhet të kenë bërë njohjen e diplomave nga MASR);
5. Fotokopje të pasaportës ose kartës së identitetit;
6. Kopje të librezës së punës të noterizuar;
7. Certifikate kualifikimi dhe trajnimesh të ndryshme (në rast se ka);
8. Dëshmi e gjuhës e noterizuar;
9. Raport mjekësor për aftësi në punë;
10. Dëshmi penaliteti ose formular vetëdeklarimi.

REKTORI

**Prof. Dr. Andrea MALIQARI**